stanford-oval/wikipedia huggingface dataset:
שוק העיר העתיקה בירושלים
שווקים נוספים בעיר העתיקה > המוריסטן

שוק מטופח השוכן כאמור בלבו של הרובע הנוצרי, בין רחוב דוד, רחוב המוריסטן, רחוב הנוצרים וכנסיית הקבר. שם השוק הוא שיבוש של המילה הפרסית "בימרסטאן" שפירושה בית חולים. נראה כי המקור לשם הוא בבית חולים שעמד במקום בימי הביניים. במרכז המוריסטן מזרקה גדולה ומושקעת, שנבנתה מכספי הנזיר היווני-אורתודוקסי אבטימיוס. על זאת מעידה כתובת שיש החקוקה על המזרקה. במוריסטן נמכרים בעיקר חפצי אמנות, בדים, בגדים, תיקים ומעט רהיטים קטנים. בקצהו הדרומי של השוק, בקומה השלישית, שוכן בית הקפה של פאפא אנדריאס, ממנו ניתן לערוך תצפית יפה על השוק כולו. בצמוד למוריסטן שוכנות ישיבת לנתיבות ישראל והכנסייה הלותרנית.
שווקים נוספים בעיר העתיקה > שוק מוכרי הכותנה (רחוב החנויות)

זהו כינויו של רחוב מקורה ארוך (מאה מטרים) ורחב שנבנה בתקופה הממלוכית בקצהו המזרחי של הרובע המוסלמי, בצמוד להר הבית. השוק חוצה למעשה את תוואי נחל הטירופיאון, אך במקום להתאימו לתוואי השטח, ביכרו הממלוכים להעמידו על קמרונות ובכך להציבו בגובה זהה עם בתי העיר ועם הר הבית. מגמה זו של הממלוכים, ניכרת במבנים וברחובות נוספים שבנו בצמוד לכותל המערבי, ובכך פילסו למעשה את העיר כולה עם הר הבית ו"העלימו" את תוואי הגיא מתחת לקמרונות.
בשוק עושי הכותנה ניכרת ההקפדה שהושקעה בבנייתו, הכוללת קמרונות מסוגננים, פתחי אוורור ותאורה, וגרם מדרגות רחב המוביל את ההולכים אל שער מוכרי הכותנה, שהוא אחד משערי הר הבית הנמצא מול כיפת הסלע. נראה כי הכינוי דבק בשוק בשל הסחורה העיקרית שנמכרה בו בתקופה הממלוכית, אך היום נמכרים בו מיני סדקית, כלי בית חומרי ניקוי, צעצועים וממתקים. בשוק ממוקמים גם שני בתי-מרחץ (חמאם אל-עין וחמאם א-שיפא) וח'אן שבנה מושל ירושלים הממלוכי תנכיז, בשטחו ממוקם כיום המכון ללימודי ירושלים של אוניברסיטת אל-קודס.
עיריית ירושלים החליטה לקרוא לשוק "רחוב החנויות" כפי שנקרא בעבר (לפני כמאה שנה) על ידי יהודי ירושלים שקראוהו כך כזכר לחנויות שהקיפו את בית המקדש והמוזכרות במקורות.
שווקים נוספים בעיר העתיקה > הקארדו

השוק הנקי והמטופח ביותר מכל שוקי העיר העתיקה. הוא השוק היחיד הכלול בתחום הרובע היהודי, ועובר בציר צפון-דרום ברחובות המקבילים, חב"ד והיהודים. שוק זה נושא אופי תיירותי, ומוקדש למכירת חפצי אמנות, יודאיקה ומוצרי בריאות וקוסמטיקה מים המלח.
רוב בעליהן של החנויות בקארדו הם יהודים, בניגוד לרוב החנויות בשווקים האחרים, הנמצאות בבעלות של ערבים-נוצרים או ערבים-מוסלמים. בניגוד לשאר השווקים, מתחם השוק בקארדו ננעל מאחורי שערי-סורג עם תום שעות פעילותו.
ראו גם

ויה דולורוזה
שוק מחנה יהודה
הערות שוליים

↑  שלי לוי, יונתן ארליך, ‏אלימות פוליטית מצד יהודים בישראל, באתר מרכז המחקר והמידע (ממ"מ) של הכנסת, 17 באוגוסט 2005, עמ' 9
↑  ע"פ לוח א"י של החוקר א.מ. לורנץ לשנת תרס"ט(1909) פסקה 55
דגם של השוק הצלבני בראשיתו, במוזיאון מגדל דוד
השוק ברחוב דוד בשעת בוקר, לפני פתיחת החנויות
ציור "שוק בעיר העתיקה" שצויר על ידי לודוויג בלום. שמן על בד, גודל 100 כפול 79 ס"מ, צויר בשנת 1944
גגות השוק
כאפיות וטליתות נמכרות זו לצד זו בשוק העיר העתיקה בירושלים
חנות בשוק
שוק הכתנים. בקצהו שער המוביל להר הבית
האקדח מת מצחוק: מתוך תיקי מחלק משטרה!

| --- | --- |

כרזת הסרט
 מבוסס על:  סדרת הטלוויזיה "מחלק משטרה"
 בימוי:  דייוויד צוקר 
 הופק בידי:  רוברט וייס 
 תסריט:  פט פרופט, ג'ים אברהמס, ג'רי צוקר, דייוויד צוקר 
 עריכה:  מיכאל יבלוו 
 שחקנים ראשיים:  לזלי נילסן פריסילה פרסלי ג'ורג' קנדי או. ג'יי. סימפסון ריקרדו מונטלבן ננסי מרצ'נד
 מוזיקה:  אירה ניובורן 
 צילום:  רוברט מ. סטיבנס 
 מדינה:  ארצות הברית 
 חברת הפקה:  פרמאונט 
 חברה מפיצה:  פרמאונט, נטפליקס 
 שיטת הפצה:  וידאו על פי דרישה 
 הקרנת בכורה:  2 בדצמבר 1988
 משך הקרנה:  85 דק' 
 שפת הסרט:  אנגלית 
 סוגה:  סרט קומדיה 
 תקציב:  $12,000,000
 הכנסות:  $78,756,177
 הכנסות באתר מוג'ו:   nakedgun
 סרט הבא:  האקדח מת מצחוק ½2: מהפח אל הפחד
 דף הסרט ב־IMDb
 
האקדח מת מצחוק: מתוך תיקי מחלק משטרה! (או בקיצור: האקדח מת מצחוק; באנגלית: The Naked Gun: From the Files of Police Squad) הוא סרט קומי משנת 1988, הראשון בסדרת סרטי "האקדח מת מצחוק" בכיכובם של לזלי נילסן, פריסילה פרסלי, ג'ורג' קנדי ואו. ג'יי. סימפסון. שלושת הסרטים (השניים האחרים הם: "האקדח מת מצחוק ½2: מהפח אל הפחד" ו"האקדח מת מצחוק ⅓33: העלבון האחרון") מתארים את הרפתקאותיו של הדמות הראשית אותה מגלם נילסן: קצין המשטרה פרנק דרבין.
סדרת הסרטים מבוססת על הדמות שיצר נילסן בסדרת הטלוויזיה "מחלק משטרה". הגרעין היצירתי המרכזי שמאחורי סדרת הטלוויזיה וסדרת הסרטים כוללת את דייוויד צוקר, ג'ים אברהמס, וג'רי צוקר וכן את פט פרופט.
הסרטים הם קומדיית סלפסטיק מהירת קצב, הכוללת בדיחות רבות הנובעות ממשחקי מילים וכן מהומור ויזואלי.
בסרט זה פרנק דרבין חוקר ניסיון לרצח של נורדברג, אחד הקולגות שלו ביחידת המשטרה. במהלך החקירה דרבין מגלה כי קיימת תוכנית להתנקשות במלכה אליזבת השנייה במהלך ביקורה הצפוי בארצות הברית.
עלילת הסרט

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הסרט עוקב אחרי לוטננט פרנק דרבין, שוטר מצליח, שבתחילת הסרט נשלח לביירות שבלבנון, לישיבה של קבוצה מנהיגים אנטי-אמריקאים המתכננים פעולת טרור אולטימטיבית, אך דרבין מכה ומנטרל אותם. בת זוגו של פרנק בגדה בו וברחה מהארץ.
בינתיים, בלוס אנג'לס, קצין המשטרה נורדברג (או. ג'יי. סימפסון) נכשל בניסיון לטרפד עסקת הרואין משמעותית, המאורגנת על ידי וינסנט לודוויג (ריקרדו מונטלבן), והוא נורה מספר פעמים על ידי אנשיו. לאחר דיווח על המקרה על ידי עמיתו וחברו קפטן אד הוקן (ג'ורג' קנדי), פרנק מבקר את נורדברג בבית החולים. נורדברג כמעט מעולף, ומספק מספר רמזים המחשידים ספינה בבעלותו של לודוויג כמקום ביצוע העסקה. פרנק נפגש עם מדען המשטרה טד אולסן (אד ויליאמס), אשר המציא חיצי הרדמה הנורים מתוך חפתים. פרנק מגלה כי המשטרה חושדת כי נורדברג הוא שוטר מושחת המעורב בעסקאות הסמים, והוקן נותן לו 24 שעות על מנת שיוכל לנקות את שמו של נורדברג.
בעת ביקורו של פרנק בביתו של לודוויג, הוא מתאהב בעוזרת הצעירה שלו, ג'יין ספנסר, שאינה מודעת לפעולותיו הבלתי חוקיות של המעסיק שלה. לאחר שפרנק עוזב את המקום לודוויג נפגש פאפסמיר, ממשתתפי הישיבה שנוטרלה בידי פרנק בביירות, והם מתכננים פעולת התנקשות במלכה אליזבת', בעת ביקורה בארצות הברית, באמצעות ביפר אשר מהפנט אנשים להרגה באמצעות אקדח המונח בקרבת מקום, וכך גם נעשה ניסיון להרוג את נורדברג, אך פרנק מציל אותו.
בינתיים ג'יין מתחילה לצאת עם פרנק והופכת להיות בת זוגו.
בעת ביקורה בארוחה פרנק מבחין בניסיון להרגה, אז הוא נתקל בה בצורה מביכה על השולחן כך שהם גולשים מהשולחן כאשר הם חבוקים. איש אינו מבחין ביורה ופרנק מסתבך ומתפטר מהיחידה המשטרתית. באצטדיון הבייסבול בו מבקרת המלכה, פרנק מתחזה לאחד מהשחקנים, תוך שהוא יודע שאחד מהם יהרוג את המלכה בסיבוב השביעי של המשחק. הוא מציל את המלכה, אך לודוויג בורח עם ג'יין. פרנק דוחף את לודוויג ממקומות הישיבה הגבוהים שבאצטדיון לכביש למטה, והוא נדרס בידי אוטובוס ומכבש ועוברים עליו נגני המלכה. הנגנים לוחצים בטעות על הכפתור שמהפנט אותה להרוג את פרנק, אך פרנק משכנע אותה לא לעשות זאת. בסוף הסרט נורדברג אומר לפרנק שבעוד שבוע ישתחרר מבית החולים ופרנק בטעות מעיף את נורדברג מכיסא הגלגלים שלו אל המגרש.
צוות השחקנים הראשי

| שם השחקן/ית | שם הדמות | הערות |
| --- | --- | --- |
| לזלי נילסן | לוטננט פרנק דרבין | נילסן גילם דמות זו גם בסדרת הטלוויזיה "מחלק משטרה" |
| פריסילה פרסלי | ג'יין ספנסר |  |
| ג'ורג' קנדי | קפטן אד הוקן |  |
| או. ג'יי. סימפסון | השוטר נורדברג |  |
| ריקרדו מונטלבן | וינסנט לודוויג |  |
| ננסי מרצ'נד | ראש-העיר ברקלי |  |
| ג'אנט צ'ארלס | אליזבת השנייה, מלכת הממלכה המאוחדת |  |
ביקורות ותגובות

הסרט זכה לביקורות חיוביות באופן כללי, ולציון 89% באתר ריכוז הביקורות Rotten Tomatoes, מתוך 37 ביקורות.
ראו גם

מחלק משטרה
האקדח מת מצחוק (סדרת סרטים)
האקדח מת מצחוק ½2: מהפח אל הפחד
האקדח מת מצחוק ⅓33: העלבון האחרון
הערות שוליים

↑  The Naked Gun: From the Files of Police Squad! (1988) - Box Office Mojo
↑  Harper, Hilliard (1988-11-29). "Creators of a TV Flop Get Just Dessert with Naked Gun". The Los Angeles Times. נבדק ב-2010-11-18.
↑  Easton, Nina J. (1988-12-02). "Naked Truth Behind 'Naked Gun' : Direct From the Files of the Play Squad". The Los Angeles Times. נבדק ב-2010-11-18.
↑  "The Naked Gun - From the Files of Police Squad!‎", באתר ביקורות הסרטים Rotten Tomatoes (באנגלית)
| סרטי צוקר, אברהמס וצוקר |
| --- | --- | --- |
| סרטים משותפים | סרט מטוגן (1977) • טיסה נעימה (1980) • מחלק משטרה (1982) • סודי ביותר! (1984) • חטיפה נעימה (1986) • האקדח מת מצחוק (1988-1994) |  |
| סרטי דייוויד צוקר | האקדח מת מצחוק: מתוך תיקי מחלק משטרה! (1988) • האקדח מת מצחוק ½2: מהפח אל הפחד (1991) • הכדור מת מצחוק (1998) • הבת של הבוס שלי (2003) • מת לצעוק 3 (2003) • מת לצעוק 4 (2006) • An American Carol‏ (2008) |  |
| סרטי ג'ים אברהמס | עסקים גדולים (1988) • רוקסי מסובבת את העיר (1990) • לרקוד עם טייסים (1991) • לרקוד עם לוחמים (1993) • טעות בסנדק (1998) |  |
| סרטי ג'רי צוקר | רוח רפאים (1990) • ראשון האבירים (1995) • מיליונר מי שגומר ראשון (2001) |  |
| 0 | 1 | 2 |
| --- | --- | --- |
| הקודם: - | האקדח מת מצחוק  1988 | הבא: האקדח מת מצחוק ½2: מהפח אל הפחד |
| --- | --- |
בקרת זהויות :  GND: 7702707-3  VIAF: 210797023   WorldCat (עם VIAF): 210797023
שרקרק (חימוש משוטט)

השרקרק בתצוגה
שרקרק (באנגלית: Elbit Systems SkyStriker) הוא חימוש משוטט טקטי ארוך טווח לתקיפת מטרות שונות, מתוצרת אלביט מערכות.
השרקרק נחשף לראשונה בקיץ 2017 לקראת הסלון האווירי בפריז, וההופעה המבצעית הראשונה שלו הייתה שנה וחצי אחר כך באזרבייג'ן ב-10 בינואר 2019, כאשר 13 מטוסים מדגם זה הוצגו לנשיא אלייב (בנוסף לחימוש המשוטט הארופ מתוצרת התעשייה האווירית לישראל).
תפעול

השרקרק משוגר ממסילת מעוט (קטפולטה), יכול לשהות מעל אזור עוין, לספק מודיעין, או לאתר מטרות באופן עצמאי ולהתרסק עליהן. המפעיל יכול לבטל את התקיפה, והחימוש יחזור לשיטוט נוסף ולאיתור מטרות. אם לא בוצעה תקיפה, החימוש יכול לחזור ולנחות באמצעות מצנח וכרית אוויר מתנפחת המותקנת בגחון. לאחר הנחיתה ניתן להכשיר אותו לשימוש חוזר.
האפשרות לשגר את השרקרק ממסילה קרקעית או מותקנת על רכב, וכן פשטות ההפעלה שלו, עושות אותו לשימושי מאוד עבור יחידות מיוחדות ויחידות מתמרנות. ראש הנפץ שלו קטן יחסית (5 או 10 ק"ג לעומת 23 ק"ג בהארופ) ולכן הוא מתאים גם לתקיפת מטרות נקודה בתוך אזורים מיושבים מבלי לגרום נזק סביבתי.
המנוע החשמלי שלו מאפשר טיסה שקטה, המתאימה במיוחד למשימות חשאיות.
נתונים טכניים

משקל: 35 ק"ג
מנוע: מנוע חשמלי
נתונים טכניים > ביצועים

טווח הפעלה: 120 קילומטרים
מהירות טיסה מרבית: 185 קמ"ש (100 קשר)
זמן שיטוט מרבי: שעתיים
השרקרק יכול לטוס במהירות כ-120 קמ"ש בשלב הטיסה אל אזור המטרה, לשוטט שעתיים עם ראש קרב של 5 ק"ג או שעה עם ראש קרב של עשרה ק"ג, ולצלול על המטרה במהירות 300 קשר.
נתונים טכניים > חימוש

ראשי קרב הכוללים חמישה או עשרה קילוגרם חומר נפץ מרסק (חנ"מ).
משתמשים

אזרבייג'ן אזרבייג'ן
טורקמניסטן טורקמניסטן
ישראל ישראל
הערות שוליים

↑  גל אזולאי, ‏אימת הטרוריסטים: מערכת נשק ישראלית חדשה וקטלנית, באתר גלובס, 18 ביוני 2017
↑  DSX-nin bu yeni silah və avadanlıqları ilk dəfə nümayiş etdirildi- FOTOLAR, Azeri Defence, 10/1/2019
↑  Oryx, Replicating Success: Turkmenistan’s Arsenal Of Israeli SkyStriker Loitering Munitions, Oryx
| כלי טיס מתוצרת אלביט מערכות |
| --- | --- | --- |
| מיני-כטב"מים | סקיילרק 1 • סקיילרק 2 • סקיילרק 3 • הרמס 45 |  |
| כטב"מים טקטיים | הרמס 90 • הרמס 180 • הרמס 450 |  |
| כטב"מים לשהייה ממושכת | הרמס 900 • הרמס 1500 |  |
| חימוש משוטט | שרקרק • LANIUS |  |
| כטב"מים תוצרת ישראל |
| --- | --- | --- |
| מזל"טים | בירד-איי • I-View • סקיילרק 1 • סקיילרק 2 • סקיילרק 3 • הרמס 45 |  |
| כטב"מים טקטיים | מסטיף • מוסקיטו • סקאוט • RQ-2 פיוניר • האנטר • סרצ'ר • פנתר • הרמס 90 • הרמס 180 • הרמס 450 • הרמס 650 • הרון-T |  |
| כטב"מים ארוכי טווח | הרון 1 • איתן • סופר הרון • הרון 2 • הרמס 900 • הרמס 1500 • יסעורון ירוק |  |
| חימוש משוטט | הארפי • הארופ • ברקן ירוק • שרקרק • LANIUS |  |
עונת 2023/2024 בליגה הלאומית

| --- | --- |

 → 2022/20232024/2025 ←
עונת 2023/2024 בליגה הלאומית היא העונה ה-25 של הליגה הלאומית כליגה השנייה בחשיבותה בכדורגל בישראל.
לקראת עונה זו הצטרפו לליגה הלאומית, עירוני קריית שמונה וסקציה נס ציונה שירדו מליגת העל, ומכבי הרצליה ואיחוד בני שפרעם, אשר עלו מליגה א'.
בסיום העונה ירדה קבוצת איחוד בני שפרעם לליגה א אחרי עונה אחת בלבד וסקציה נס ציונה שהשלימה שתי ירידות ליגה רצופות. קבוצת עירוני קריית שמונה עלתה חזרה לליגת העל בכדורגל בתום שנה אחת, וקבוצת עירוני טבריה, שעלתה לראשונה לליגת העל.
מבנה הליגה

הליגה כוללת 16 קבוצות.
על ניצחון במשחק מוענקות שלוש נקודות, ואילו על תיקו מוענקת נקודה אחת. על הפסד לא מוענקות נקודות כלל.
הליגה מורכבת משני שלבים:
בשלב הראשון משחקות ביניהן הקבוצות במסגרת שני סיבובים בני 15 משחקים כל אחד – 30 מחזורים בסה"כ. כך יוצא שכל קבוצה משחקת שני משחקים נגד כל אחת משאר הקבוצות – משחק בית ומשחק חוץ.
בשלב השני, הליגה מחולקת ל-2 בתים, על פי מיקום הקבוצות בתום השלב הראשון: פלייאוף עליון (8 הקבוצות שבמקומות 1–8) ופלייאוף תחתון (8 הקבוצות שבמקומות 9–16). הקבוצות בכל בית משחקות בינן לבין עצמן.
לאחר סיום הליגה, אלופת הליגה וסגניתה עולות לליגת העל. שני המקומות האחרונים בפלייאוף התחתון יורדים לליגה א' באופן אוטומטי, בעוד המקום השלישי לפני האחרון משחקת משחק פלייאוף נוסף נגד מנצחת משחק פלייאוף העלייה בין המקום השני בליגה א' צפון לבין המקום השני בליגה א' דרום, כאשר המנצחת במשחק זה תשתתף בליגה בעונה הבאה.
קבוצות

להלן הקבוצות שמשתתפות בליגה הלאומית בעונת 2023/2024:
| קבוצה | עיר | מאמן | קפטן | אצטדיון | מספר מושבים |
| --- | --- | --- | --- | --- | --- |
| איחוד בני שפרעם | שפרעם | ישראל משה שפירא | מוחמד אבו ראס | אצטדיון עילוט | 4,932 |
| בני יהודה תל אביב | תל אביב | ישראל עומר פרץ | אלירן עטר | אצטדיון בלומפילד | 29,400 |
| הפועל אום אל-פחם | אום אל-פחם | ישראל תומר קשטן | ניב סרדל | אצטדיון השלום | 5,800 |
| הפועל כפר סבא | כפר סבא | ישראל איציק ברוך | ליאור אינברום | אצטדיון לויטה | 5,800 |
| הפועל נוף הגליל | נוף הגליל | ישראל מוטי איווניר | ג'ניה ברקמן | אצטדיון גרין | 5,200 |
| הפועל ניר רמת השרון | רמת השרון | ישראל ירון הוכנבוים | דודי תירם | אצטדיון גרונדמן | 4,300 |
| הפועל עכו | עכו | ישראל אלון זיו | ג'פרי ניסמבאום | אצטדיון טוטו עכו | 5,000 |
| הפועל עפולה | עפולה | ישראל יוסי ג'אנח | צרפת רומן אבראן | האצטדיון העירוני עפולה | 3,000 |
| הפועל ראשון לציון | ראשון לציון | ישראל עופר טסלפפה | עמית מוסרי | אצטדיון הברפלד | 6,000 |
| הפועל רמת-גן גבעתיים | רמת גן וגבעתיים | ישראל מנחם קורצקי | אושר אבו | אצטדיון רמת גן | 13,370 |
| מ.ס. כפר קאסם | כפר קאסם | ישראל אדהם האדיה | מוחמד סרסור | אצטדיון המושבה | 11,500 |
| מכבי הרצליה | הרצליה | ישראל אלעד בראון | ברק לביא | אצטדיון נתניה | 13,610 |
| מכבי יפו | תל אביב | ישראל דוד מרטן | ניגריה ג'ון אוגו | האצטדיון העירוני נס ציונה | 3,500 |
| סקציה נס ציונה | נס ציונה | ישראל יובל נעים | ליאל צ'אנה | האצטדיון העירוני נס ציונה | 3,500 |
| עירוני טבריה | טבריה | ישראל אלירן חודדה | טל בומשטיין | האצטדיון העירוני עפולה | 3,000 |
| עירוני קריית שמונה | קריית שמונה | ישראל שי ברדה | עאיד חבשי | אצטדיון נתניה | 13,610 |
שינויי מאמנים

| קבוצה | מאמן יוצא | סיבת עזיבה | תאריך עזיבה | מיקום בטבלה | מאמן נכנס | תאריך המינוי |
| --- | --- | --- | --- | --- | --- | --- |
| איחוד בני שפרעם | פיראס מוגרבי | התפטר | 23 במאי 2023 | טרום עונה | עודד קוטר | 27 במאי 2023 |
| הפועל כפר סבא | עומר פרץ | סיום חוזה | 15 במאי 2023 | טרום עונה | גל ברשאן | 02 ביוני 2023 |
| סקציה נס ציונה | שלומי דורה | סיום חוזה | טרום עונה | טרום עונה | איציק ברוך | 16 ביוני 2023 |
| מכבי יפו | איציק ברוך | סיום חוזה | טרום עונה | טרום עונה | דוד מרטן | 22 במאי 2023 |
| הפועל עפולה | שחר ויזנגר | סיום חוזר | טרום עונה | טרום עונה | רומן זולו | 1 ביוני 2023 |
| הפועל כפר סבא | גל ברשאן | פוטר | 19 בספטמבר 2023 | 14 |  |  |
| הפועל אום אל-פחם | אדהם הדיה | פוטר | 22 בספטמבר 2023 | 6 | מנחם קורצקי | 22 בספטמבר 2023 |
טבלת הליגה > העונה הסדירה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | בני יהודה תל אביב | 30 | 19 | 4 | 7 | 57 | 36 | 21+ | 61 | פלייאוף עליון |
| 2 | עירוני קריית שמונה | 30 | 19 | 3 | 8 | 50 | 19 | 31+ | 60 | פלייאוף עליון |
| 3 | עירוני טבריה | 30 | 14 | 12 | 4 | 46 | 28 | 18+ | 54 | פלייאוף עליון |
| 4 | מכבי יפו | 30 | 14 | 8 | 8 | 58 | 40 | 18+ | 50 | פלייאוף עליון |
| 5 | הפועל נוף הגליל | 30 | 13 | 8 | 9 | 46 | 34 | 12+ | 47 | פלייאוף עליון |
| 6 | עירוני ניר רמת השרון | 30 | 12 | 9 | 9 | 55 | 48 | 7+ | 45 | פלייאוף עליון |
| 7 | הפועל אום אל-פחם | 30 | 10 | 12 | 8 | 38 | 34 | 4+ | 42 | פלייאוף עליון |
| 8 | מכבי הרצליה | 30 | 11 | 9 | 10 | 34 | 41 | 7- | 42 | פלייאוף עליון |
| 9 | הפועל עכו | 30 | 10 | 11 | 9 | 41 | 40 | 1+ | 41 | פלייאוף תחתון |
| 10 | מ.ס. כפר קאסם | 30 | 9 | 10 | 11 | 31 | 39 | 8- | 37 | פלייאוף תחתון |
| 11 | הפועל ראשון לציון | 30 | 9 | 8 | 13 | 27 | 39 | 12- | 35 | פלייאוף תחתון |
| 12 | סקציה נס ציונה | 30 | 9 | 7 | 14 | 38 | 53 | 15- | 34 | פלייאוף תחתון |
| 12 | הפועל רמת גן | 30 | 8 | 10 | 12 | 36 | 35 | 1+ | 34 | פלייאוף תחתון |
| 14 | הפועל כפר סבא | 30 | 7 | 10 | 13 | 27 | 40 | 13- | 31 | פלייאוף תחתון |
| 15 | הפועל עפולה | 30 | 5 | 9 | 16 | 33 | 53 | 20- | 24 | פלייאוף תחתון |
| 16 | איחוד בני שפרעם | 30 | 4 | 4 | 22 | 27 | 66 | 39- | 14 | פלייאוף תחתון |
טבלת הליגה > הפלייאוף העליון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | עירוני קריית שמונה | 37 | 24 | 4 | 9 | 66 | 23 | 43+ | 76 | עלו  לליגת העל |
| 2 | עירוני טבריה | 37 | 20 | 12 | 5 | 62 | 34 | 28+ | 72 | עלו  לליגת העל |
| 3 | בני יהודה תל אביב | 37 | 22 | 6 | 9 | 71 | 45 | 26+ | 72 |  |
| 4 | הפועל נוף הגליל | 37 | 18 | 9 | 10 | 62 | 39 | 23+ | 63 |  |
| 5 | מכבי יפו | 37 | 14 | 9 | 14 | 68 | 62 | 6+ | 51 |  |
| 6 | עירוני ניר רמת השרון | 37 | 13 | 11 | 13 | 64 | 64 | 0 | 50 |  |
| 7 | מכבי הרצליה | 37 | 13 | 11 | 13 | 43 | 61 | 18- | 50 |  |
| 8 | הפועל אום אל-פחם | 37 | 11 | 13 | 13 | 47 | 51 | 4- | 46 |  |
טבלת הליגה > הפלייאוף התחתון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 9 | הפועל עכו | 37 | 12 | 14 | 11 | 54 | 49 | 5+ | 50 |  |
| 10 | מ.ס. כפר קאסם | 37 | 12 | 11 | 14 | 44 | 50 | 6- | 47 |  |
| 11 | הפועל רמת גן | 37 | 11 | 11 | 15 | 47 | 43 | 4+ | 44 |  |
| 12 | הפועל עפולה | 37 | 11 | 10 | 16 | 44 | 54 | 10- | 43 |  |
| 13 | הפועל ראשון לציון | 37 | 11 | 10 | 16 | 37 | 48 | 11- | 43 |  |
| 14 | הפועל כפר סבא | 37 | 10 | 12 | 15 | 36 | 47 | 11- | 42 | משחק מבחן מול מנצחת פלייאוף ליגה א' |
| 15 | סקציה נס ציונה | 37 | 10 | 10 | 17 | 43 | 60 | 17- | 40 | ירדו לליגה א' |
| 16 | איחוד בני שפרעם | 37 | 5 | 5 | 23 | 37 | 93 | 56- | 18 | ירדו לליגה א' |
טבלת הליגה > משחק המבחן ללאומית

בסיום העונה נערך משחק מבחן לליגה הלאומית בין הקבוצה שסיימה במקום ה-14 לבין המנצחת בגמר פלייאוף העלייה בליגה א'. הפועל כפר סבא ניצחה את מועדון ספורט טירה 0-1 בהארכה ונותרה בליגה הלאומית.
| 0 | 1 | 2 | 3 | 4 |
| --- | --- | --- | --- | --- |
| 29 במאי 2024 | הפועל כפר סבא | 0-1 | מועדון ספורט טירה |  |
29 במאי 2024:
הערות שוליים

↑  זמני, אצטדיון הקבוצה אינו עומד בתקן
↑  זמני, עד לבניית האצטדיון העירוני כפר קאסם
↑  זמני, האצטדיון העירוני הרצליה, נמצא בשיפוצים
↑  זמני, עד לבניית אצטדיון עירוני טבריה.
↑  זמני, עקב מלחמת חרבות ברזל הקבוצה נאלצה להעתיק את משחקיה הביתיים
↑  דורון בן דור, ‏פיראס מוגרבי עוזב את בני שפרעם: החלטה קשה, באתר ONE‏, 23 במאי 2023
↑  דורון בן דור, ‏רשמית: עודד קוטר מונה למאמן בני שפרעם, באתר ONE‏, 27 במאי 2023
↑  אורי שמיר, גל ברשאן מונה למאמן הפועל כפר סבא, באתר דאבל פס, ‏02.06.23
↑  תומר חבז, ‏מאמן חדש: איציק ברוך חתם בסקציה נס ציונה, באתר ONE‏, 15 ביוני 2023
↑  דוד מרטן מונה למאמן החדש של מכבי קביליו יפו, באתר וואלה, 22 במאי 2023
↑  רומן זולו מונה למאמן הפועל עפולה והתנצל, באתר ONE‏, 1 ביוני 2023
↑  ממאזנה של איחוד בני שפרעם הופחתו 2 נקודות.
↑  ממאזנה של איחוד בני שפרעם הופחתו 2 נקודות.
| עונות בליגת המשנה בכדורגל בישראל |
| --- | --- | --- |
| ליגות מחוזיות | 1930/1931 • 1937 • 1938 • 1939 • 1940 • 1940/1941 • 1941/1942 • 1942/1943 • 1943/1944 • 1944/1945 • 1945/1946 • 1946/1947 • 1947/1948 • 1948/1949 • 1949/1950 • 1950/1951 • 1951/1952 • 1952/1953 • 1953/1954 • 1954/1955 |  |
| ליגה א' | 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 |  |
| הליגה הארצית | 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| הליגה הלאומית | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
No Role Modelz

No Role Modelz הוא סינגל שהוקלט על ידי הראפר האמריקאי ג'יי קול, כחלק מאלבום האולפן השלישי שלו, Forest Forest Drive 2014. השיר מכיל דגימה מתוך השיר "Don't Save Her" של Project Pat, והופק על ידי פוניקס ביטס ו-ג'יי קול. ב-22 בדצמבר 2015, הגיע השיר למקום 36 בבילבורד הוט 100, וב־20 במאי 2016, הסינגל זכה למעמד פלטינה על ידי איגוד תעשיית ההקלטות האמריקאי.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 97 |  |
|  ארצות הברית | בילבורד הוט 100 | 36 |  |
|  ארצות הברית | מצעד שירי ה-R&B\היפ הופ | 27 |  |
|  ארצות הברית | מצעד השירים הקצביים | 14 |  |
|  קנדה | קנדה הוט 100 | 62 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 91 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 199 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
| הממלכה המאוחדת (BPI) | זהב | 400,000 |
| ניו זילנד (Recorded Music NZ) | 9× פלטינה | 135,000 |
סיכום
| בכל העולם | — | 1,535,000 |
הערות שוליים

↑  Peters, Mitchell. "J. Cole Unveils '2014 Forest Hills Drive' Track List". Billboard. נבדק ב-24 באוגוסט 2015. {{cite web}}:  (עזרה)(הקישור אינו פעיל)
↑  http://www.hotnewhiphop.com/j-cole-reveals-2014-forest-hills-drive-tracklist-news.13029.html
↑  Billboard Global 200, Billboard, ‏2023 (באנגלית אמריקאית)
↑  Year-end Charts 2024 – Billboard Global 200 Songs, בילבורד, ‏2024
↑  NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024
| --- | --- |
בקרת זהויות :  MusicBrainz work: c378f288-c592-414c-89ef-9ada7784765d 
ערך זה הוא קצרמרבנושא שירים. אתם מוזמנים לתרום לוויקיפדיה ו.
וידויי ההרפתקן פליכס קרול

| --- | --- |

 מידע כללי
 מאת:  תומאס מאן
 שפת המקור:  גרמנית
 סוגה:  רומן ריאליסטי, רומן פיקרסקי
 מקום התרחשות:  Rheingau, פריז, פרנקפורט, ליסבון 
 הוצאה
 תאריך הוצאה:  1955
 
"וידויי ההרפתקן פליכּס קרוּל" (מגרמנית: "Bekenntnisse des Hochstaplers Felix Krull") הוא רומן פיקרסקי מאת הסופר הגרמני חתן פרס נובל לספרות תומאס מאן. רומן זה, אשר פורסם בשנת 1955, שנת מותו של מאן, הוא החלק הראשון והאחרון במה שהגדיר מאן כ"זיכרונות".